CELEX: 62019TN0051
Language: hu
Date: 2019-01-29 00:00:00
Title: T-51/19. sz. ügy: 2019. január 29-én benyújtott kereset – Laboratorios Ern kontra EUIPO – SBS Bilimsel Bio Çözümler Sanayi Ve Ticaret (apiheal)

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/57
            
         
      2019. január 29-én benyújtott kereset – Laboratorios Ern kontra EUIPO – SBS Bilimsel Bio Çözümler Sanayi Ve Ticaret (apiheal)
      (T-51/19. sz. ügy)
      (2019/C 103/73)
      A keresetlevél nyelve: spanyol
      
         Felek
      
      
         Felperes: Laboratorios Ern, SA (Barcelona, Spanyolország) (képviselő: S. Correa Rodríguez ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: SBS Bilimsel Bio Çözümler Sanayi Ve Ticaret AŞ (Isztambul, Törökország)
      
         Az EUIPO előtti eljárás adatai
      
      
         A vitatott védjegy bejelentője: a fellebbezési tanács előtti eljárásban részt vevő másik fél.
      
         A vitatott védjegy: apiheal európai uniós ábrás védjegy – 14 411 557. sz. védjegybejelentés.
      
         Az EUIPO előtti eljárás: felszólalási eljárás.
      
         A megtámadott határozat: az EUIPO negyedik fellebbezési tanácsának 2018. november 19-én hozott határozata (R 1725/2017-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot az alábbi áruk tekintetében részlegesen engedélyezett lajstromozást tartalmazó részében: a 3. osztályba tartozó „illatszer készítmények; kozmetikai szerek; illatszer készítmények; dezodorok (személyes használatra vagy állatok számára); szappanok; gyógyfüvek fürdéshez (nem gyógyászati használatra); fogápoló készítmények, fogkrémek, fogprotézis polírozó készítmények, fogfehérítők, szájöblítők, szájvizek, nem gyógyászati használatra”, és az 5. osztályba tartozó „féregirtó szerek; gombaölő szerek, fungicidek, gyomirtó szerek, herbicidek”;
               
            
                  —
               
               
                  utasítsa el a 14 411 557. sz. európai uniós védjegybejelentést fent említett alábbi áruk tekintetében: a 3. osztályba tartozó „illatszer készítmények; kozmetikai szerek; illatszer készítmények; dezodorok (személyes használatra vagy állatok számára); szappanok; gyógyfüvek fürdéshez (nem gyógyászati használatra); fogápoló készítmények, fogkrémek, fogprotézis polírozó készítmények, fogfehérítők, szájöblítők, szájvizek, nem gyógyászati használatra”, és az 5. osztályba tartozó „féregirtó szerek; gombaölő szerek, fungicidek, gyomirtó szerek, herbicidek”;
               
            
                  —
               
               
                  az EUIPO-t, és adott esetben a beavatkozót kötelezze a költségek viselésére.
               
            
         Jogalap
      
      
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának és (5) bekezdésének megsértése.